પ્રોફેસર જી.ડી.અગ્રવાલને સ્વામી જ્ઞાન સ્વરૂપ સાનંદનાં નામથી પણ ઓળખવામાં આવે છે. જેમણે ગંગાને અવિરત સુનિશ્ચિત કરવા માટે પોતાનું સમગ્ર જીવન સમર્પિત કરી દીધુ છે. તેમની માંગ હતી કે ગંગાની સહાયક નદી પર બની રહેલા હાઇડ્રોઇલેક્ટ્રિક પ્રોજેક્ટ બંધ કરવામાં આવે અને ગંગા પ્રોટેક્શન મેનેજમેન્ટ એક્ટ અમલમાં મુકવો જોઇએ. જો કે તેમણે માત્ર અનશન જ નહી પણ ગંગાને પુનર્જીવિત કરવા માટે જવાબદાર મંત્રીઓ અને પ્રધાનમંત્રીને ઘણીવાર પત્ર પણ લખ્યા હતા. જો કે તેમના કોઇ પણ પત્ર પર સંબંધિત અધિકારીઓ તરફથી કોઇ એવી પ્રતિક્રિયાઓ ન આવી જેની તેમણે આશા રાખી હતી. સુત્રોનાં જણાવ્યા અનુસાર, પોરફેસર જી.ડી.અગ્રવાલ એક બુદ્ધિજીવીની સાથે સાથે ગંગા ભક્ત હતા, જે ચાહતા હતા કે સરકાર માત્ર પોતાના કરેલા વાયદાઓ પહેલા પૂરા કરે તો ઘણુ છે. પરંતુ સરકાર તરફથી કોઇ ખાસ ધ્યાન ન અપાતા તેમણે અનશન પર બેસવાની જરૂર પડી હતી.